历代描写夏季的诗词 1

点击打开『选字释义』 功能 |

历代描写夏季的诗词

1.田家少闲月，五月人倍忙。

夜来南风起，小麦覆陇黄。

妇姑荷箪食，童稚携壶浆，

相随饷田去，丁壮在南冈。

足蒸暑土气，背灼炎天光，

力尽不知热，但惜夏日长。

复有贫妇人，抱子在其旁，

右手秉遗穗，左臂悬敝筐。

听其相顾言，闻者为悲伤：

“家田输税尽，拾此充饥肠。”

今我何功德，曾不事农桑，

吏禄三百石，岁晏有余粮。

念此私自愧，尽日不能忘。

——唐代白居易《观刈麦》

2.山光忽西落，池月渐东上。

散发乘夕凉，开轩卧闲敞。

荷风送香气，竹露滴清响。

欲取鸣琴弹，恨无知音赏。

感此怀故人，中宵劳梦想。

——唐代孟浩然《夏日南亭怀辛大》

3.夏首云物变，雨余草木繁。

池荷初帖水，林花已扫园。

萦丛蝶尚乱，依阁鸟犹喧。

对此残芳月，忆在汉陵原。

——唐代韦应物《始夏南园思旧里》

4.别院深深夏簟清，石榴花开透帘明。

树阴满地日当午，梦觉流莺时一声。

——宋代苏舜钦《夏意》

5.四月清和雨乍晴，南山当户转分明。

更无柳絮因风起，惟有葵花向日倾。

——宋代司马光《客中初夏》

6.林断山明竹隐墙，乱蝉衰草小池塘。

翻空白鸟时时见，照水红蕖细细香。

村舍外，古城旁，杖藜徐步转斜阳。

殷勤昨夜三更雨，又得浮生一日凉。

——宋代苏轼《鹧鸪天》

7.泉眼无声惜细流，树阴照水爱晴柔。

小荷才露尖尖角，早有蜻蜓立上头。

——宋代杨万里《小池》

8.毕竟西湖六月中，风光不与四时同。

接天莲叶无穷碧，映日荷花别样红。

——宋代杨万里《晓出净慈送林子方》

9.昼出耘田夜绩麻，村庄儿女各当家。

小童未解供耕织，也傍桑阴学种瓜。

——宋代范成大《夏日田园杂兴》

10.湖山胜处放翁家，槐柳阴中野径斜。

水满有时观下鹭，草深无处不鸣蛙。

箨龙已过头番笋，木笔初开第一花。

叹息老来交旧尽，睡余谁共午瓯茶？

——宋代陆游《幽居初夏》

11.云收雨过波添，

楼高水冷瓜甜，

绿树阴垂画檐。

纱㡡藤簟，

玉人罗扇轻缣。

——元代白朴《天净沙•夏》

12、泉眼无声惜细流，树阴照水爱晴柔。

小荷才露尖尖角，早有蜻蜓立上头。

13、毕竟西湖六月中，风光不与四时同。

接天莲叶无穷碧，映日荷花别样红。

14、锄禾日当午， 汗滴禾下土。

谁知盘中餐， 粒粒皆辛苦。